CELEX: 32009R1278
Language: el
Date: 2009-12-22 00:00:00
Title: Κανονισμός (ΕΕ) αριθ. 1278/2009 της Επιτροπής, της 22ας Δεκεμβρίου 2009 , περί καθορισμού του ποσού της ενίσχυσης για ιδιωτική αποθεματοποίηση όσον αφορά ορισμένα αλιευτικά προϊόντα κατά την αλιευτική περίοδο 2010

23.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 344/22
            
         
      ΚΑΝΟΝΙΣΜΌΣ (ΕΕ) αριθ. 1278/2009 ΤΗΣ ΕΠΙΤΡΟΠΉΣ
   
   της 22ας Δεκεμβρίου 2009
   περί καθορισμού του ποσού της ενίσχυσης για ιδιωτική αποθεματοποίηση όσον αφορά ορισμένα αλιευτικά προϊόντα κατά την αλιευτική περίοδο 2010
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, για την κοινή οργάνωση των αγορών των προϊόντων αλιείας και υδατοκαλλιέργειας (1),
   τον κανονισμό (ΕΚ) αριθ. 2813/2000 της Επιτροπής, της 21ης Δεκεμβρίου 2000, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 104/2000 του Συμβουλίου όσον αφορά τη χορήγηση ενίσχυσης στην ιδιωτική αποθεματοποίηση για ορισμένα αλιευτικά προϊόντα (2), και ιδίως το άρθρο 1,
   Εκτιμώντας τα ακόλουθα:
   
               (1)
            
            
               Το ποσό της ενίσχυσης δεν θα πρέπει να υπερβαίνει το ύψος των τεχνικών και οικονομικών δαπανών οι οποίες διαπιστώθηκαν στην ΕΕ κατά τη διάρκεια της αλιευτικής περιόδου που προηγείται της εν λόγω περιόδου.
            
         
               (2)
            
            
               Προκειμένου να αποθαρρυνθεί η αποθεματοποίηση μακράς διάρκειας, να συντμηθούν οι προθεσμίες πληρωμής και να περιοριστεί ο φόρτος των ελέγχων, η ενίσχυση για την ιδιωτική αποθεματοποίηση θα πρέπει να καταβάλλεται σε μία και μόνον δόση.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προϊόντων αλιείας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για την αλιευτική περίοδο 2010, το ποσό της ενίσχυσης για την ιδιωτική αποθεματοποίηση που προβλέπεται στο άρθρο 25 του κανονισμού (ΕΚ) αριθ. 104/2000 όσον αφορά τα προϊόντα που απαριθμούνται στο παράρτημα ΙΙ του ιδίου κανονισμού καθορίζεται ως εξής:
   
               —
            
            
               :
            
            
               πρώτος μήνας
            
            
               :
            
            
               219 EUR/τόνο
            
         
               —
            
            
               :
            
            
               δεύτερος μήνας
            
            
               :
            
            
               0 EUR/τόνο
            
         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2010.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Δεκεμβρίου 2009.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 17 της 21.1.2000, σ.22.
   
      (2)  ΕΕ L 326 της 22.12.2000, σ.30.